Ṭunyu yekkukra ad iruḥ ad iwali Mṣemmer amek ara ad-t-id-iqabel imi baxsay iqecceɛ-itid i Mṣemmer amek ihi ? Yettnaɣ d yiman-is yuɣal Iruḥ ɣer Mṣemmer yufa-t yesṭali dinna sdat n uɛecciw-is , yeqqim yettmuqul deg-s yettraǧǧu ma ad t-yeɛqel neɣ ala ur t-yeɛqil ara , yuɣal Ṭunyu yules-as-d taqsiḍṭ-nni kan id yeḥka i Dadda-tsen Baxsay maca Mṣemmer maci am baxsay , yefreḥ s tuɣalin n gma-s wama aṣurdi ur as-d-yewqiɛ ara deg-s , yeɛreḍ-it ɣer imensi ɣur-s xas akken lǧibis yettṣeffir . Syin , Baxsay i yellan deg uxxam-is yewweḍ-it-id yir lexbar , tabḥirt-nni n ddelaɛ anda yessers azal n 70 melyun yečča-tt ujraḍ ur d-yegri deg-s kra. ataya Mẓemmer yellan sbaḥ meddi d asekran , atan ad ileḥḥu yettmil iger-d di baxsay i yeqqimen yeṭṭef aqerruy-is ɣef twaɣit ityuɣen yedhem-it , Mẓemmer iruḥ ad ixemmes d baxsay maca baxsay ibezzeq-as deg ufus , dagi i yeɛlem baxsay s tuɣalin n Ṭunyu . Mẓemmer yeḥka-as-d ɣef Ṭunyu d Xulyu yerna yenna-as atan yewwi-d yid-s iṣurdiyen imeqqranen .